
Rīgā 2023. gada 16. maijā (prot. Nr. 26 9. §)
Grozījumi Ministru kabineta 2016. gada 20. decembra noteikumos Nr. 827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā"
Izdoti saskaņā ar likuma "Par reglamentētajām profesijām un
profesionālās kvalifikācijas atzīšanu" 36. panta 4., 8. un 13. punktu
· Izdarīt Ministru kabineta 2016. gada 20. decembra noteikumos Nr. 827 "Kārtība, kādā atzīst profesionālo kvalifikāciju pastāvīgai profesionālajai darbībai Latvijas Republikā" (Latvijas Vēstnesis, 2016, 250. nr.; 2017, 177. nr.; 2019, 37. nr.; 2021, 8. nr.) šādus grozījumus:
· 1. Izteikt 4. punktu šādā redakcijā:
· "4. Šo noteikumu 3. punktā minētos dokumentus pretendents, kura mītnes valsts un likumīgā statusa valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts,  informācijas institūcijā var iesniegt:
· 4.1. personiski, uzrādot šo noteikumu 3.2., 3.3. un 3.6. apakšpunktā minēto dokumentu oriģinālus;
· 4.2. pa pastu;
· 4.3. elektroniska dokumenta veidā, iesniegumu parakstot ar drošu elektronisko parakstu saskaņā ar Elektronisko dokumentu likumā minētajiem nosacījumiem. Šādā gadījumā turpmākā dokumentu un informācijas aprite starp informācijas institūciju un pretendentu var notikt elektroniski atbilstoši normatīvajiem aktiem elektronisko dokumentu izstrādāšanas, noformēšanas, glabāšanas un aprites jomā."
· 2. Papildināt ar 4.1 punktu šādā redakcijā:
· "4.1 Šo noteikumu 3. punktā minētos dokumentus pretendents, kura mītnes valsts un likumīgā statusa valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, informācijas institūcijā var iesniegt:
· 4.11. personiski, uzrādot šo noteikumu 3.2., 3.3. un 3.6. apakšpunktā minēto dokumentu oriģinālus;
· 4.12. pa pastu, pievienojot šo noteikumu 3.3. un 3.6. apakšpunktā minēto dokumentu notariāli apliecinātas kopijas;
· 4.13. elektroniska dokumenta veidā, iesniegumu parakstot ar drošu elektronisko parakstu saskaņā ar Elektronisko dokumentu likumā minētajiem nosacījumiem. Šādā gadījumā turpmākā dokumentu un informācijas aprite starp informācijas institūciju un pretendentu var notikt elektroniski atbilstoši normatīvajiem aktiem elektronisko dokumentu izstrādāšanas, noformēšanas, glabāšanas un aprites jomā."
· 3. Izteikt 5. punktu šādā redakcijā:
· "5. Dokumentus profesionālās kvalifikācijas atzīšanai pretendents iesniedz valsts valodā vai oriģinālvalodā kopā ar apliecinātu tulkojumu valsts valodā, izņemot šādus gadījumus:
· 5.1. pretendents profesionālās kvalifikācijas atzīšanai, piemērojot speciālo profesionālās kvalifikācijas atzīšanas sistēmu, var neiesniegt šo noteikumu 3.2., 3.3. un 3.6. apakšpunktā minēto dokumentu tulkojumu;
· 5.2. pretendents, kura mītnes valsts un likumīgā statusa valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts, profesionālās kvalifikācijas atzīšanai, piemērojot vispārējo profesionālās kvalifikācijas atzīšanas sistēmu, var neiesniegt šo noteikumu 3.2. apakšpunktā minēto dokumentu tulkojumu;
· 5.3. pretendents profesionālās kvalifikācijas atzīšanai reglamentētajās profesijās jūrniecības jomā var neiesniegt dokumentu tulkojumu valsts valodā."
· 4. Izteikt 11. punktu šādā redakcijā:
· "11. Ja pretendents pretendē uz profesionālās kvalifikācijas atzīšanu Ministru kabineta 2006. gada 6. jūnija noteikumu Nr. 460 "Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām" 1. pielikuma 7., 9., 10., 17.–38., 40.–45. un 52. punktā minētajās reglamentētajās profesijās un 2. pielikumā minētajās ārsta profesijas papildspecialitātēs, institūcija, kas izsniedz atzīšanas apliecības, pārliecinās, vai par pretendentu informācijas sistēmā ir publicēta informācija par šai personai ierobežotām vai liegtām tiesībām veikt profesionālo darbību citā Eiropas Savienības dalībvalstī vai Eiropas Ekonomikas zonas valstī. Ja nepieciešams, institūcija, kas izsniedz atzīšanas apliecības, ar informācijas sistēmas starpniecību pieprasa papildu informāciju no citu valstu kompetentajām institūcijām."

